Saxonia

Saxonia (en alemán Sachsen) ye un d'os 16 Estaus federaus d'Alemanya. Muga a lo norte con o estau de Brandemburgo, a l'este con o río Neiesse con Polonia, a o sud con a Republica Checa, a lo sud-ueste con o estau de Bavera, a l'ueste con o estau de Turinchia, y a lo nord-ueste con o estau de Saxonia-Anhalt. Cheografía Saxonia se troba a o este d'Alemanya Central y muga con os estaus de Bavera (longaria d'a buega 41 km), Turinchia (274 km), Saxonia-Anhalt (206 km), Brandemburgo (242 km), Polonia (123 km) y a Republica Checa (454 km). - O solo y mas important río navegable ye l'Elba. Trascruza o estau d'o sud-este a o nord-ueste. Clima Saxonia se troba en a zona climatica moderada d'Europa Central con aires predominants d'o ueste. Dau que ya existen cualques cadenas montanyosas baixas protectoras entre as mars occidentals y l'estau, o clima ye mas continental que en o ueste y o norte d'Alemanya. Isto ye particularment evident en hibiernos mas fredos y veranos mas ixutos que en atras partes d'Alemanya. I hai grans diferencias climaticas dentro de Saxonia. A temperatura meya anyal en os países d'o norte plano y montanyoso central ye entre 8,5 y 10 °C (periodo 1991-2005) estando o centro d'a ciudat de Dresde a rechión mas calida de Saxonia con una meya anyal de 10,4 °C. En a cordelera baixa a temperatura promeyo ye d'arredol de 6 a 7,5 °C, en Fichtelberg, a rechión mas freda, arredol de 4 °C. O mesmo s'aplica a la precipitación meya anyal, de 500 a 800 mm en as tierras baixas (periodo 1991-2005) y arredol de 900 a 1200 mm en a cordelera baixa (arredol de 1250 mm en o Fichtelberg). Demografía Organización politico-administrativa Saxonia ye dividita 10 districtos rurals y 3 districtos urbans: Districtos rurals: Bautzen (Budyšin) Districto d'Erzgebirgs Görlitz (Zhorjelc) Leipzig Meißen Saxonia Central Saxonia Septentrional Sächsische Schweiz-Osterzgebirge Vogtland Zwickau Districtos urbans: Chemnitz Dresde Leipzig Ciudaz destacatas Lista de ministro-presidents de Saxonia Gastronomía En cheneral, la cocina ye muit abundant y presenta muitas peculiaridaz de l'Alemanya Central, como que una gran variedat de salsas que acompanyan a o plato prencipal y a moda de servir Klöße u Knödel como guarnimiento en cuenta de trunfas, pasta u roz. Tamién s'utiliza muito pescau d'augua dolza en a cocina saxona, en particular truitas, como que ye o caso en toda Europa de l'Este. Birollas tipicas son: Plinsen Quarkkeulchen Glitscher Kalter Hund Saure Flecke Sächsische Wickelklöße Eierschecke Referencias